AARHUS: Så kunne den ikke trækkes længere.

Odder har fået sit tog tilbage, og letbanen kører samtidigt til og fra Lisbjerg.

Lørdag rullede det første tog klokken 05.20 fra Aarhus H mod Aarhus Universitetshospital og så videre til Lisbjergskolen. Eller det vil sige først 05.23 var der liv i det store Tango-tog. En lille forsinkelse på tre minutter måtte de første passagerer nemlig tage med.

Med lørdagens åbning af strækningen mellem Odder og Aarhus begynder Aarhus Letbane dermed at benytte det største af selskabets to letbanetog - det knapt 40 meter lange Tango, der har plads til 256 passagerer. På enkelte afgange vil det mindre Variobahn, der kører på den indre strækning i Aarhus, også køre på Odderbanen.

Kort efter klokken 05.37 rullede det første tog så fra Odder med borgmesteren ombord. Mens toget for første gang klokken 05.50 tager turen fra Lisbjergskolen og helt til Odder.